Foto: RIA "Novosti" Ukraina bosh prokuraturasi AQSh bilan mamlakat sobiq prezidenti Viktor Yanukovichga qarshi ish bo‘yicha tergov jarayonida hamkorlik qilmoqda. Bu haqda UNN mahkamaga asosan xabar berdi. «Ukraina sobiq prezidenti Viktor Yanukovichga nisbatan jinoiy jarayonlarda Ukraina bosh prokuraturasi AQShning tegishli idoralari bilan hamkorlik qilmoqda», - deyishgan bosh prokuraturadagilar. Mahkamadan qo‘shimcha qilishlaricha, o‘rnatilgan prinsiplarga ko‘ra, bosh prokuratura Amerika tomoni bilan hamkorlik masalalari bo‘yicha AQSh adliya vazirligiga murojaat qilmoqda.